মার্টিন ডনেলি
মার্টিন প্যাটারসন ডনেলি (; জন্ম: ১৭ অক্টোবর, ১৯১৭ - মৃত্যু: ২২ অক্টোবর, ১৯৯৯) নরুয়াগিয়ায় জন্মগ্রহণকারী বিখ্যাত নিউজিল্যান্ডীয় আন্তর্জাতিক ক্রিকেট তারকা ও রাগবি ইউনিয়নের খেলোয়াড় ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩৭ থেকে ১৯৪৯ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন ও ক্যান্টারবারি দলের প্রতিনিধিত্ব করেছেন। ইংরেজ কাউন্টি ক্রিকেটে ওয়ারউইকশায়ার, মিডলসেক্স, মেরিলেবোন ও অক্সফোর্ড বিশ্ববিদ্যালয়ের পক্ষে খেলেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন ‘স্কুইব’ ডাকনামে পরিচিত মার্টিন ডনেলি।
চার্লি ম্যাককার্টনি
অন্যতম প্রথিতযশা ক্রিকেটার ভিক্টর ট্রাম্পারের সাথে তাঁর তুলনা করা হতো। তাঁর লক্ষ্যভেদী চিন্তাধারা ডন ব্র্যাডম্যানের ব্যাটিংয়ে প্রবাহমান ছিল। এ প্রসঙ্গে উইজডেন মন্তব্য করে যে, ব্যক্তিগতভাবে তিনি দূর্দান্ত ছিলেন যা তাঁকে অনুকরণ করা দুষ্কর ছিল। এছাড়াও অস্ট্রেলীয় ক্রিকেটের ইতিহাসে সর্বাপেক্ষা প্রতিভাধর ও আকর্ষণীয় ডানহাতি ব্যাটসম্যান ছিলেন তিনি। চোখ, হাত ও পায়ের চমৎকার সমন্বয়েই তিনি ব্যাপকভাবে সফলতা পেয়েছেন। কর্তৃত্বমূলক, যুদ্ধংদেহী মনোভাব ও ধ্বংসাত্মক স্ট্রোকের কারণে কেন্টের ক্রিকেটার কেনেথ হাচিংস তাঁকে ‘গভর্নর-জেনারেল’ নামে ডাকতেন।